**DATA MINING SZAKKÖR – AKG 2022/23**

Tartalmi összefoglaló

A két félévesre tervezett, újonnan induló szakkör első félideje a mai világban elkerülhetetlen adatok témáját hozza közel a résztvevőkhöz. A fókuszban annak megismerése áll, hogy milyen adatforrásokat és adatbázisokat lehet elérni, az itt lévő adatokból hogy lehet saját adatbázist építeni, az adatbázisba töltött adatokkal milyen műveleteket lehet elvégezni és végül, hogyan lehet a véglegesen összeállított adatokat vizualizálni a mai legfejlettebb eszközökkel. Mindezt a mindennapok példáira és valós esettanulmányokra alapozva.

A szakkör résztvevői az első foglalkozások megismerhetik

* a mindenki számára interneten elérhető és széles körben használható adatbázisokat (pl. KSH, Eurostat, OECD), adatforrásokat
* az adatok és adattáblák típusait, az adatok jellemző formátumait
* az elérhető adatok gyűjtésének a módját a jól megszokott másolástól az egy-egy weboldalon használható API hívások alkalmazásáig
* az API hívások működtetéséhez szükséges egyszerű, pár soros utasítás megírását Phyton programnyelvben
* adatbázisok építésének módját
* az adatbázisba került adatok rendszerezését és az adathibák javítását excel példákkal
* az adatok vizualizációját segítő, leggyakrabban használt eszközöket, az alapjaiban már ismert excel-től a sokkal nagyobb tudású, de könnyen kezelhető Tableau adatvizualizációs eszközig.

A szakkört olyan szakemberek tartják, akik az üzleti életben napi szinten foglalkoznak adatok elemzésével, vizualizációjával és az ezt segítő innovatív IT megoldások fejlesztésével. A cél, hogy a résztvevők olyan gyakorlatban és széles körben használható, ma is versenyképes tudást kapjanak, ami segíti a legtöbb egyéni vagy közös projektmunka színvonalas elvégzését, a közben felmerülő kérdések megválaszolását, problémák megoldását, helyes döntések meghozatalát és a munkák bemutatásában kiemelten fontos adatvizualizáció megvalósítását a mai üzleti életben használt egyik legprofibb eszköz, a Tableau használatával.